Fredonia mäss

See artikkel on mässust Mehhiko Texases. Sarnase nimega kohtade kohta vaata artiklit Fredonia. Fredonia mäss oli 1826. aasta detsembris ja 1827. aasta jaanuaris toimunud angloameeriklastest Texase asunike esimene katse Mehhikost eralduda. Empresario Haden Edwardsi juhtimisel tegutsenud asunikud kuulutasid Nacogdochese lähedal välja Mehhiko Texasest iseseisva Fredonia Vabariigi. Lühikese eluajaga vabariigi territooriumiks olid maad, mille Edwards oli Mehhiko valitsuselt 1825. aastal saanud, ning varem asustatud alad. Edwardsi tegevus oli kohalikele vastukarva ning tülid asunike ning kohalike vahel sundisid Mehhiko valitsust Edwardsilt maad ära võtma. 1826. aasta detsembri lõpus pidasid Edwardsi toetajad kohalike poolel tegutsenud ametnikud kinni ning võtsid piirkonna enda kontrolli alla. Ühtlasi kuulutasid nad end Mehhikost iseseisvaks. Algselt toetasid mässu ka lähedal elanud cherokeed, kuna Mehhiko valitsus oli nende õigusi eiranud, kuid Mehhiko ja empresario Stephen F. Austini tegevus veenis neid lõpuks mässule vastu olema. 31. jaanuaril 1827 marssis üle saja Mehhiko sõduri ning 275 Texase omakaitseväelast Nacogdochesesse korda taastama. Haden Edwards põgenes koos oma venna Benjaminiga Ameerika Ühendriikidesse. Cherokeed hukkasid oma pealiku Richard Fieldsi ning võimud määrasid ühele kohalikule kaupmehele surmanuhtluse, mis hiljem tühistati. Mässu tulemusel viis president Guadalupe Victoria Texasesse vägesid juurde ning sundis sellega ka kohalikud asunike vastu sõjakad hõimud rahulepingutele alla kirjutama. Comanched pidasid rahuleppest kinni aastaid. Mehhiko võimud kartsid, et Ameeria Ühendriigid proovivad Texast endale saada ning piirasid põhjanaabrite juurest sisserännet. Uus immigratsioonipoliitika oli kolonistide seas ebapopulaarne ning rahulolematus valitsusega kasvas. Mõned ajaloolased peavad Fredonia mässu Texase revolutsiooni alguseks. Bates, W.B. (aprill 1956). "A Sketch History of Nacogdoches". Southwestern Historical Quarterly. Texas State Historical Association. 59 (4). Vaadatud 20. novembril 2013. Davis, William C. (2006). Lone Star Rising. College Station, TX: Texas A&M University Press. ISBN 978-1-58544-532-5. Originally published 2004 by New York: Free Press Ericson, Joe E. (2000). The Nacogdoches story: an informal history. Heritage Books. ISBN 978-0-7884-1657-6. Everett, Dianna (1995). The Texas Cherokees: A People between Two Fires, 1819–1840. Civilization of the American Indian Series, v. 203. Norman, OK: University of Oklahoma Press. ISBN 978-0-585-16884-5. Jackson, Jack (2005). Indian Agent: Peter Ellis Bean in Mexican Texas. College Station, Texas: Texas A&M University Press. ISBN 978-1-58544-444-1. McDonald, Archie P. "Fredonian Rebellion". Handbook of Texas Online. Texas Historical Association. Vaadatud 20. aprillil 2009. Morton, Ohland (juuli 1943). "Life of General Don Manuel de Mier y Teran". Southwestern Historical Quarterly. Texas State Historical Association. 47 (1). Vaadatud 29. jaanuaril 2009. Samora, Julian; Simon, Patricia Vandel; Candelaria, Cordelia; Pulido, Alberto L. (1993). A History of the Mexican-American People. Notre Dame, IN: University of Notre Dame Press. ISBN 978-0-585-33332-8. Silver, Steven H. "Harry Turtledove: Hail, Hail". Steven Silver's Reviews. Vaadatud 12. novembril 2022. Smith, F. Todd (2000). The Wichita Indians: Traders of Texas and the Southern Plains, 1540–1845. Centennial Series of the Association of Former Students, Texas A&M University, No. 87. College Station, TX: Texas A&M University Press. ISBN 978-0-585-37704-9. Weaver, Jace (1997). That the People Might Live: Native American Literatures and Native American Community. New York: Oxford University Press. ISBN 978-0-19-512037-0.